«Լիդիան Արմենիա» ընկերության Շրջակա միջավայրի ազդեցության գնահատման (ՇՄԱԳ) մեջ նշվում է, որ Ամուլսարի հանքից հանվելիք ապարներից «միայն դատարկ (թափոն դարձած) ապարներն ունեն թթվագոյացման ներուժ՝ այն էլ չնչին ծավալներով, ինչի արդյունքում թթվային ապարների դրենաժի կառավարումը խնդիրներ չի առաջացնի»։ Նշվում է, որ ողջ հանքաքարն օքսիդացած է, ինչը ենթադրում է, որ ապարները չեն աղտոտի տարածքի քաղցրահամ աղբյուրները, ստորերկրյա և մակերևույթային ջրերը։